钦定古今图书集成/明伦汇编/氏族典/第034卷 > 《廖用贤尚友录》 > 锺羽正
## 钦定古今图书集成/明伦汇编/氏族典/第034卷 > 《廖用贤尚友录》 > 锺羽正

按《明外史锺羽正传》：“羽正，字叔濂，益都人。万历八年
进士。除滑县知县。甫弱冠，多惠政。征授礼科给事中，
迁工科左给事中，出视宣府边务，还为吏科都给事
中。吏部推孟一脉应天府丞，蔡时鼎江西提学。帝恶
一脉、时鼎尝建言，皆用副者。羽正率同列上言，忤旨，
夺俸。二十年正月，请皇长子出阁豫教。帝怒，斥为民。”
光宗立，起太仆少卿。未至，进本寺卿。天启二年为佥
都御史。甫入署，即言：“方从哲进药议谥，封后移宫，无
谋鲜断，似佞似欺。沈㴶结内援，招权贿，宜遄决其去。”
群小多不悦。会朱童蒙以讲学击邹元标羽正，因自
劾乞休。顷之，为左副都御史。俄改户部右侍郎，督仓
场。明年春，拜工部尚书。故事，奄人冬衣隔岁一给。是
夏六月，群奄请预给，蜂拥入署，碎公座，殴掾吏，肆骂
而去。羽正疏闻，因自引归。明年，逆党霍维华追理三